«Շատ երկար կարելի է խոսել Րաֆֆի Հովհաննիսյանի անցած ուղու մասին, բայց ուզում եմ առանձնացնել երկու կարեւոր հանգամանք՝ կապված այսօրվա միջոցառման հետ: Տեսնելով այս մշակութային մթնոլորտը՝ համոզվում եմ, որ դրանում ծանրակշիռ ավանդ ունի Րաֆֆի Հովհաննիսյանի երգարվեստը: Ես համոզված եմ, որ Լճաշենի յուրաքանչյուր ընտանիքում խոսվել է Րաֆֆի Հովհաննիսյանի մասին, սերունդներին փոխանցվել նրա թողած հոգեւոր ժառանգությունը, արժեւորվել նրա դերը հայ երգարվեստում: Եվ երկրորդ՝ մշակույթի տան անվանակոչման շնորհիվ բոլորիս ուշադրությունն ավելի կսեւեռվի դեպի մշակույթը, դեպի արվեստը: Մարզում ունենք մշակութային կյանքի պակաս, եւ ես հավատացած եմ, որ նմանատիպ միջոցառումները մեզ կուղղորդեն դեպի մշակութային կյանքի նոր հորիզոններ: Ջերմագին բարեւներ եմ հղում Րաֆֆի Հովհաննիսյանի ընտանիքին եւ հպարտանում, որ ունեմ նման հանրահռչակ համերկրացի, ով անուրանալի ավանդ է ներդրել հայ երգարվեստի հարստացման գործում»,- նշեց Գեղարքունիքի մարզպետ Գնել Սանոսյանը: